Niðriundir húsast 24 fólk í Strandarlon. Uppiá eru 3 búeindir: Traðarlon, sum hýsir 24 fólkum, Boðalon, sum hýsir 12 minnisveikum fólkum og Hólmslon, sum er serlig búeind bygd til at hýsa 4 frontaldementum ella við líknandi atburði. Í stóru felagslonini er stórkøkur, matarhøll, virkis- og venjingarstova og fyrisiting. Virkis- og Venjingarstovan skipar tiltøkini í húsinum. Her kann verða nevnt venjingar, sangløtur, dansur, bindiklubbar, undirhús, bingo, gudstænastur og møti. Afturat tí er samsjóðað eitt starvslið til heimið, sum við støði í lívsøguni hjá húsfólkinum • fakliga veitir dygdargóða røkt og umsorgan • stimbrar eginumsorgan • stuðlar einum virknum gerandisdegi